Mestská časť Košice – Staré Mesto, Hviezdoslavova č. 7, 040 34 Košice

V Y H O D N O T E N I E 

projektu  5. ročníka  „Oprášme korčule“
verejného korčuľovania pre občanov Starého Mesta a prázdninujúcu mládež

Určené:		rokovaniu Miestneho zastupiteľstva mestskej časti Košice–Staré Mesto 
dňa 12.03.2012

Predkladá:		Terézia Leškaničová,
			predsedníčka Komisie školstva, mládeže a športu

Spracovala:		Bc. Jana Fáberová,
			tajomníčka Komisie školstva, mládeže a športu

Návrh na uznesenie:

Miestne zastupiteľstvo mestskej časti Košice – Staré Mesto

b e r i e   n a   v e d o m i e

vyhodnotenie projektu 5. ročníka „ Oprášme korčule „verejného korčuľovania pre občanov Starého Mesta a prázdninujúcu mládež v predloženom znení.

VYHODNOTENIE

5. ročníka  projektu  „Oprášme korčule“
verejného korčuľovania pre občanov Starého Mesta a prázdninujúcu mládež

	Po veľmi dobrých skúsenostiach z predošlých ročníkov a ešte priaznivejšej odozve zo strany cieľovej skupiny   Komisia školstva, mládeže a športu našej mestskej časti opakovane   zorganizovala  pre žiakov pre občanov Starého Mesta a aj hlavne pre  prázdninujúcu mládež  verejné zimné korčuľovanie v rámci  5. ročníka  projektu: „Oprášme korčule“. 
Základným cieľom tohto projektu bolo umožniť členom staromestských rodín v tejto hektickej dobe preveriť si svoje bývalé dobré  znalosti korčuliarskej techniky a súčasne utužiť medziľudské rodinné vzťahy pri zdravom pohybe  v rámci  príťažlivého športu. 
Počas troch termínov / bolo to spolu 6 hodín /na zimnom štadióne na Kavečianskej ceste v dňoch: 24.12.2011, 27. 12. 2011 a  29. 12. 2011 bola kapacita štadióna vždy naplnená. V prvom z termínov t.j. na štedrý deň sme zorganizovali pre všetkých zúčastnených hry a súťaže, ktoré boli ocenené vecnými cenami. Súťažiaci boli rozdelení do štyroch vekových kategórií. 
	Pri vstupe členovia Komisie školstva, mládeže a športu  kontrolovali trvalý pobyt - uvedenú skutočnosť preukázali organizátorom na základe občianskeho preukazu, príp. iného hodnoverného dokladu a zároveň zapisovali účastníkov do prezenčných listín.  Účastníci boli povinní dostaviť sa v uvedených termínoch včas, pretože neskôr bol ZŠ z organizačných dôvodov uzavretý.  
	Podujatie vyvolalo veľmi priaznivý ohlas u obyvateľov našej mestskej časti, čoho dôkazom bola najväčšia účasť zo všetkých piatich ročníkov. Potešiteľná bola vysoká účasť detí a mládeže, ale aj celých kompletných rodín. V budúcich ročníkoch zvážime aj takúto akciu napr. počas jarných prázdnin.  
Celá akcia bolo financovaná z rozpočtu mestskej časti Košice-Staré Mesto s nákladom 1683,72 €. Niektoré finančné položky v rámci tohto projektu ( avšak ešte  zo 4. ročníka), napr.   čiastočná faktúra prenájmu ľadovej plochy za obdobie 20010/2011 bol čiastočne vyfakturovaný v roku 2011, odmena pre moderátora a iné boli vyfakturované a  uhradené náklady v roku 2011. 
Finančné prostriedky boli použité na zakúpenie:
-	vecných darov pre súťažiacich a občerstvenie pre účastníkov /keksiky, džúsiky, ktoré boli rozdávané účastníkom počas všetkých dní/ - 625,72 €
-	prenájom ľadovej plochy – 1008,00 €
-	materiálno-technické zabezpečenie celej akcie /šnúrky na označenie organizátorov, doplnenie materiálu v brašni pre prvú pomoc / -  50 €

									Terézia Leškaničová
									predsedníčka KŠMaŠ